На основу члана 18. став 5. Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, 55/15, 103/15 и 108/16),

Влада доноси

У Р Е Д Б У

O ИЗМЕНАМА И ДОПУНАМА УРЕДБЕ

О ИЗГЛЕДУ КОНТРОЛНЕ АКЦИЗНЕ МАРКИЦЕ, ВРСТИ ПОДАТАКА НА МАРКИЦИ И НАЧИНУ И ПОСТУПКУ ОДОБРАВАЊА И ИЗДАВАЊА МАРКИЦА, ВОЂЕЊА ЕВИДЕНЦИЈА О ОДОБРЕНИМ И ИЗДАТИМ МАРКИЦАМА И ОБЕЛЕЖАВАЊА ЦИГАРЕТА И АЛКОХОЛНИХ ПИЋА

Члан 1.

У Уредби о изгледу контролне акцизне маркице, врсти података на маркици и начину и поступку одобравања и издавања маркица, вођења евиденција о одобреним и издатим маркицама и обележавања цигарета и алкохолних пића („Службени гласник РС”, бр.137/04, 11/05, 29/05, 56/05, 75/05, 88/05, 108/06, 83/11 и 113/15), у члану 2. став 1. речи: „55/15 и 103/15” замењују се речима: „55/15, 103/15 и 108/16”.

Додаје се став 3, који гласи:

„Маркицом за обележавање цигарета из става 1. тачка 1) подтачка (2) овог члана обележавају се и цигарете које се у складу са царинским прописима у оквиру царинског поступка активног оплемењивања робе стављају у слободан промет на тржиште Републике Србије.”

Члан 2.

У члану 3. додаје се став 3, који гласи:

„Маркицом за обележавање алкохолних пића из става 1. тачка 1) подтачка (1) овог члана обележавају се и алкохолна пића која се у складу са царинским прописима у оквиру царинског поступка активног оплемењивања робе стављају у слободан промет на тржиште Републике Србије.”

Члан 3.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-1195/2017

У Београду, 9. фебруара 2017. године

В Л А Д А

ПРЕДСЕДНИК

Александар Вучић, с.р.

О Б Р А З Л О Ж Е Њ Е

I. ПРАВНИ ОСНОВ ЗА ДОНОШЕЊЕ УРЕДБЕ

Правни основ за доношење ове уредбе садржан је у члану 18. став 5. Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, и 108/16 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, 55/15, 103/15 и 108/16), према коме Влада прописује изглед контролне акцизне маркице, врсту података на маркици, начин и поступак одобравања и издавања маркица, вођења евиденције о одобреним и издатим маркицама и обележавања акцизних производа, као и врсту појединачног паковања кафе за крајњу потрошњу које ће се обележавати контролном акцизном маркицом.

II. РАЗЛОЗИ ЗА ДОНОШЕЊЕ УРЕДБЕ

Разлози за доношење ове уредбе садржани су у потреби прецизирања врсте контролне акцизне маркице којима се обележавају цигарете и алкохолна пића, које се у складу са царинским прописима у оквиру царинског поступка активног оплемењивања робе стављају у слободан промет на тржиште Републике Србије, а ради стварања услова да, у случају када су наведени акцизни производи предмет стављања у слободан промет на тржиште Републике Србије.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

У члану 1. ове уредбе врши се правно-техничка редакција текста. Поред тога, прописује се да се контролном акцизном маркицом за обележавање цигарета словне ознаке Д - за цигарете које су произведене у земљи обележавају и цигарете које се у складу са царинским прописима у оквиру царинског поступка активног оплемењивања робе стављају у слободан промет на тржиште Републике Србије.

У члану 2. ове уредбе прописује се да се контролном акцизном маркицом за обележавање алкохолних пића словне ознаке Р - за ракије од воћа, грожђа, вина и друге воћне ракије са додатком екстракта биља, делова биља или пољопривредних производа; словне ознаке П - за ракије од житарица и осталих пољопривредних сировина, словне ознаке Ж - за остала јака алкохолна пића и словне ознаке Н - за нискоалкохолна пића, обележавају и алкохолна пића која се у складу са царинским прописима у оквиру царинског поступка активног оплемењивања робе стављају у слободан промет на тржиште Републике Србије.

Учлану 3. уређује се ступање на снагу ове уредбе.

IV. СРЕДСТВА НЕОПХОДНА ЗА СПРОВОЂЕЊЕ ОВЕ УРЕДБЕ

За спровођење ове уредбе није потребно обезбедити посебна средства у републичком буџету.

V. РАЗЛОЗИ ЗА СТУПАЊЕ НА СНАГУ УРЕДБЕ У РОКУ КРАЋЕМ ОД ОСМОГ ДАНА

Нарочито оправдан разлог за ступање на снагу ове уредбе пре осмог дана од дана објављивања у „Службеном гласнику Републике Србије”, у смислу одредбе члана 196. Устава Републике Србије, садржан је у неопходности да се створе услови за адекватну примену прописа из области акциза у случају када се у складу са царинским прописима у оквиру царинског поступка активног оплемењивања робе акцизни производи стављају у слободан промет на тржиште Републике Србије, а ради обезбеђивања несметане примене пореских прописа, односно стабилног прилива средстава од акцизе на цигарете и алкохолна пића у републички буџет.

VI. ПРЕГЛЕД ОДРЕДАБА УРЕДБЕ КОЈЕ СЕ МЕЊАЈУ И ДОПУЊУЈУ

I. ИЗГЛЕД МАРКИЦЕ И ВРСТА ПОДАТАКА НА МАРКИЦИ

Члан 2.

Маркица за обележавање цигарета из чл. 40а и 40б Закона о акцизама („Службени гласник РС”, бр. 22/01, 73/01, 80/02, 80/02-др. закон, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, ~~55/15 и 103/15~~ 55/15, 103/15 и 108/16 - у даљем тексту: Закон) садржи следеће податке:

1) словну ознаку:

(1) У - за цигарете из увоза,

(2) Д - за цигарете које су произведене у земљи,

(3) ЕЦ - за цигарете које произвођач, односно увозник отпрема ради продаје у авионима и бродовима који саобраћају на међународним линијама, односно у слободним царинским продавницама отвореним на ваздухопловним пристаништима отвореним за међународни саобраћај на којима је организована пасошка и царинска контрола ради продаје путницима у складу са царинским прописима (у даљем тексту: слободне царинске продавнице);

2) речи: „Република Србија - Министарство финансија”;

3) ознаку серије и серијски број маркице.

Маркица за обележавање цигарета је правоугаоног облика, величине 45мм х 19мм, а штампа се у посебним бојама, и то:

1) у плавој - за цигарете из увоза (ознака У);

2) у црвеној - за цигарете које су произведене у земљи (ознака Д);

3) у жутој - за цигарете које произвођач, односно увозник отпрема ради продаје у авионима и бродовима који саобраћају на међународним линијама, односно у слободним царинским продавницама (ознака ЕЦ).

МАРКИЦОМ ЗА ОБЕЛЕЖАВАЊЕ ЦИГАРЕТА ИЗ СТАВА 1. ТАЧКА 1) ПОДТАЧКА (2) ОВОГ ЧЛАНА ОБЕЛЕЖАВАЈУ СЕ И ЦИГАРЕТЕ КОЈЕ СЕ У СКЛАДУ СА ЦАРИНСКИМ ПРОПИСИМА У ОКВИРУ ЦАРИНСКОГ ПОСТУПКА АКТИВНОГ ОПЛЕМЕЊИВАЊА РОБЕ СТАВЉАЈУ У СЛОБОДАН ПРОМЕТ НА ТРЖИШТЕ РЕПУБЛИКЕ СРБИЈЕ.

Члан 3.

Маркица за обележавање алкохолних пића из члана 12. Закона садржи следеће податке:

1) словну ознаку:

(1) за алкохолна пића произведена у земљи:

- Р за ракије од воћа, грожђа, вина и друге воћне ракије са додатком екстракта биља, делова биља или пољопривредних производа,

- П - за ракије од житарица и осталих пољопривредних сировина,

- Ж - за остала јака алкохолна пића,

- Н - за нискоалкохолна пића,

(2) за алкохолна пића из увоза:

- УР - за ракије од воћа, грожђа, вина и друге воћне ракије са додатком екстракта биља, делова биља или пољопривредних производа,

- УП - за ракије од житарица и осталих пољопривредних сировина,

- УЖ - за остала јака алкохолна пића,

- УН - за нискоалкохолна пића,

(3) ЕА - за алкохолна пића која произвођач, односно увозник отпрема ради продаје у авионима и бродовима који саобраћају на међународним линијама, односно у слободним царинским продавницама;

2) речи: „Република Србија - Министарство финансија”;

3) ознаку серије и серијски број маркице.

Маркица за обележавање алкохолних пића је правоугаоног облика, величине 84мм х 19мм, а штампа се у посебним бојама, и то:

1) у сивој - за алкохолна пића произведена у земљи (ознаке Р, П, Ж и Н);

2) у наранџастој - за алкохолна пића из увоза (ознаке УР, УП, УЖ и УН);

3) у љубичастој - за алкохолна пића која произвођач, односно увозник отпрема ради продаје у авионима и бродовима који саобраћају на међународним линијама, односно у слободним царинским продавницама (ознака ЕА).

МАРКИЦОМ ЗА ОБЕЛЕЖАВАЊЕ АЛКОХОЛНИХ ПИЋА ИЗ СТАВА 1. ТАЧКА 1) ПОДТАЧКА (1) ОВОГ ЧЛАНА ОБЕЛЕЖАВАЈУ СЕ И АЛКОХОЛНА ПИЋА КОЈА СЕ У СКЛАДУ СА ЦАРИНСКИМ ПРОПИСИМА У ОКВИРУ ЦАРИНСКОГ ПОСТУПКА АКТИВНОГ ОПЛЕМЕЊИВАЊА РОБЕ СТАВЉАЈУ У СЛОБОДАН ПРОМЕТ НА ТРЖИШТЕ РЕПУБЛИКЕ СРБИЈЕ.